Diari Oficial de la Generalitat Valenciana


Sumari del DOGV 6456, del 09-02-2011 (2011/759)

Notificació de la sentència dictada en el judici verbal de desnonament per falta de pagament número 334/2008.
-------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/759


Organisme emissor
:   Jutjat de Primera Instància i Instrucció Número 2 de Nules

Tipus de document
:   Edicte

Notificació de la sentència dictada en el judici verbal de desnonament per falta de pagament número 334/2008. [2011/759]  
Judici verbal desnonament per falta de pagament 000334/2008  
De: Isidro Garrido Tierno.  
Procuradora: Pilar Ballester Ozcáriz.  
Contra: III Milenium Stylo Constructivo, SL.  
Procurador/a: -  
En aquest procediment verbal seguit a instàncies d'Isidro Garrido Tierno contra III Milenium Stylo Constructivo, SL, s'ha dictat la sentència, que literalment diu:  
«Sentència número 179/2010  
Jutgessa que la dicta: Tomasa Olivas Rubio.  
Lloc: Nules.  
Data: 21 de desembre de 2010.  
Part demandant: Isidro Garrido Tierno.  
Procuradora: Pilar Ballester Ozcáriz.  
Part demandada: III Milenium Stylo Constructivo, SL.  
Procurador/a: -  
Tomasa Olivas Rubio, jutgessa substituta del Jutjat de Primera Instància i Instrucció número 2 de Nules, he vist aquestes actuacions de judici verbal en una acumulació d'accions de resolució de contracte i reclamació de quantitats degudes, seguides davant d'aquest Jutjat amb el número 334 de l'any 2008, a instàncies d'Isidro Garrido Tierno, representat per la procuradora Mª Pilar Ballester Ozcáriz i assistit per la lletrada Enriqueta Dauden Vicente, contra la mercantil III Milenium Stylo Constructivo, SL, en situació processal de rebel·lia.  
Antecedents de fet  
Primer. La procuradora Pilar Ballester Ozcáriz, en la representació indicada i per mitjà d'un escrit que per torn de repartiment va correspondre a aquest Jutjat, va presentar una demanda de judici verbal, on, després d'adduir els fets i fonaments de dret que estimava pertinents a la seua reclamació, acabava sol·licitant que es dictara una sentència "per la qual, s'estime la demanda, es declare resolt el contracte per falta de pagament i es decrete el desnonament de la demandada respecte de l'habitatge que estava ocupant, siti a Betxí, al carrer Barranc número 15, cantonada amb carrer de Dolors, amb condemna a costes quan se'n faça el lliurament expedit, i amb condemna a pagar la quantitat de mil set-cents cinquanta-nou euros i huitanta-huit cèntims (1.759,88 euros), en concepte de rendes vençudes i no pagades en la data de presentació de la demanda i de despeses de l'habitatge arrendat, quantitat que haurà d'incrementar-se amb les rendes i despeses vençudes des de la presentació de la demanda fins al complet pagament i desallotjament de l'habitatge, més els seus interessos moratoris, i els processals de la llei, amb la imposició expressa de les costes del judici".  
Segon. Una vegada admesa a tràmit la demanda per la interlocutòria de data 16 d'octubre de 2008, se'n va fer trasllat a la demandada i es van citar les parts a l'acte de judici, que tingué lloc el dia 20 de desembre de 2010, al qual no va comparéixer la demandada, segons resulta de les actuacions, i en conseqüència, va ser declarada en situació processal de rebel·lia. En l'acte esmentat, la part actora, es va ratificar en el seu escrit de demanda, va sol·licitar la recepció del plet a prova i va quantificar la suma que estimava que li devia la demandada i la que meritava després de la interposició de la demanda. Va manifestar que el total de l'import degut pujava a la quantitat de 6.806,88 euros. Després de rebre el plet a prova, la part actora va proposar com a mitjans de prova de què intentava valdre's en defensa de les seues pretensions, en primer lloc, l'interrogatori del demandat en aplicació del que disposa l'article 304 de la Llei d'Enjudiciament Civil, i, en segon lloc la documental, consistent a considerar com a reproduïts els documents adjuntats a l'escrit de demanda, més la documental aportada en l'acte de judici. Els mitjans de prova van ser admesos i, a continuació, es van declarar les actuacions concluses i vistes per a sentència, cosa que es verifica a través d'aquesta sentència.  
Tercer. Aquestes actuacions han sigut tramitades d'acord amb les normes processals que s'hi apliquen, i s'ha observat el compliment de les prescripcions legals.  
Fonaments jurídics  
Primer. Com ha quedat anteriorment exposat, la part actora, en la demanda que instaurava quest procediment, portava a terme una acumulació d'accions, de manera que, d'una banda, exercia una acció de desnonament per la qual instava la resolució del contracte d'arrendament subscrit entre Isidro Garrido Tierno, com a arrendador, i Joaquín José Texeira, representant legal de la mercantil demandada III Milenium Stylo Constructivo, SL, com a arrendatari, sobre l'habitatge siti a la localitat de Betxí (Castelló), carrer del Barranc número 15, cantonada amb el carrer de Dolors, per no haver paga les rendes pactades; i d'altra banda, exercia una acció de reclamació d'una quantitat, en virtut de la qual sol·licitava que es condemnara el demandat a pagar al demandant la suma de 1.759,88 euros.  
La part actora basava les pretensions esmentades en l'aplicació dels articles 17, 27.1 i 27.2.a de la Llei 29/1994, de 24 de novembre, així com dels articles 1555.1, 1556, 1100.1 i 1108 del Codi Civil (CC).  
Segon. Amb caràcter previ a l'examen de l'acció exercida, cal assenyalar que, en els judicis declaratius, la rebel·lia, en tant que situació processal en què es troba la demandada, determina l'absència del litigi del litigant a què concerneix, la qual cosa produeix una situació d'incertesa sobre la seua posició jurídica respecte de la pretensió exercida d'advers, la qual, per la seua mateixa naturalesa, no autoritza a dictar automàticament una sentència de conformitat amb les peticions de la part actora, sinó que resulta necessari que aquesta acredite la realitat dels fets que constitueixen el fonament de la seua pretensió. En conseqüència, la situació de rebel·lia processal en què es troba el demandat ens obliga a examinar si, dels diferents mitjans de prova practicats, ha resultat acreditada la concurrència dels requisits legalment exigits per a poder dictar una resolució estimatòria de les pretensions efectuades per la part actora; açò és: en primer lloc, l'existència del contracte d'arrendament la resolució del qual pretén l'actora, i, en segon lloc, la concurrència d'alguna de les causes que faculten l'arrendador per a instar la resolució del corresponent contracte.  
Pel que fa al primer dels elements exposats, aquest òrgan judicial entén acreditada l'existència del contracte d'arrendament verbal subscrit al gener de 2007 entre els qui són part d'aquest procediment, en virtut del document número 2, adjuntat a la demanda, ja que el contracte d'arrendament de data 5 de gener de 2008, adjuntat a la demanda com a document número 3, no té cap valor probatori, per no constar degudament firmat per les parts, respecte de l'habitatge siti a la localitat de Betxí (Castelló), carrer del Barranc número 15, cantonada amb el carrer de Dolors, que comporta una prova plena de la seua existència, tenint en compte la falta d'impugnació del document esmentat per la part demandada i de conformitat amb el que disposa l'article 326 de la Llei d'Enjudiciament Civil (LEC), en relació amb l'article 319 del mateix cos legal.  
Quant a la concurrència d'alguna de la causes legalment previstes per a la possible resolució d'un contracte d'arrendament a instància de l'arrendador, cal assenyalar que el demandat ha deixat de pagar les rendes corresponents als mesos de gener (per un import de 113,20 euros) a desembre de 2008 i gener a juliol de 2009 (data en què l'arrendatari va lliurar la possessió de l'habitatge) així com les despeses de subministrament d'aigua. Igual que assenyalàvem respecte del requisit anterior, la falta de pagament esmentada de les rendes i quantitats assimilades es considera concurrent, basant-nos per a això en la falta d'acreditació, per part del demandat, del compliment de l'obligació de pagament, que com arrendatari li correspon en virtut del que disposa l'article 1555 del Codi Civil. Aquesta circumstància ha de ser posada en relació amb la teoria de la càrrega de la prova que, establida en l'article 217.1 de la Llei d'Enjudiciament Civil, suposa que quan el tribunal considere dubtosos uns fets dels quals depenga la resolució d'un procediment, desestimarà les pretensions de l'actor o del demandat, depenent a qui corresponga la càrrega de provar-los. Així, pel fet que la falta de concurrència de la causa al·legada, açò és, la prova del pagament de les rendes i quantitats assimilades, correspon a la part demandada, d'acord amb el contingut de l'article 217.3 de la Llei d'Enjudiciament Civil, en tant que disposa que correspon al demandat la càrrega de provar els fets que impedisquen, extingisquen o enerven l'eficàcia jurídica d'aquells en què l'actor fonamente les seues pretensions, pertoca entendre concurrent la causa de resolució al·legada per la part actora, és a dir, la falta de pagament de les rendes i quantitats assimilades meritades per l'import de 6.806,88 euros, que de conformitat amb el que estipula el contracte d'arrendament, incumbia satisfer al demandat.  
Atés que s'aprecia, de conformitat amb el que s'ha exposat adés, la concurrència de les condicions que l'article 27 de la Llei d'Arrendaments Urbans (LAU), en tant que precepte regulador de la resolució dels contractes d'arrendament d'habitatge, exigeix per a la vàlida resolució del contracte, pertoca estimar l'acció de desnonament exercitada per l'actor i, en conseqüència, declarar la resolució del contracte d'arrendament que, des de gener de 2007, mantenien entre els qui són part d'aquest procediment, sobre l'immoble siti a la localitat de Betxí (Castelló), carrer del Barranc número 15, cantonada amb el carrer Dolors, havent complit la part actora en el seu escrit de demanda el requisit que disposa l'article 22.4, en relació amb el 439.3, ambdós de la Llei d'Enjudiciament Civil, amb vista a la indicació de les circumstàncies concurrents que puguen permetre o no l'enervació de l'acció.  
A tot allò que s'ha exposat, ens condueix igualment el que estableix l'últim incís de l'apartat 3r de l'article 440 de la Llei d'Enjudiciament Civil, que resulta plenament aplicable al supòsit de les actuacions, i que disposa que "s'advertirà el demandat que, si no compareix a la vista, se'n declararà el desnonament sense cap altre tràmit". D'aquesta manera, atesa la situació processal de rebel·lia en què va ser declarat el demandat, segons resulta de les actuacions, no és procedent declarar el desnonament del demandat en els termes exposats en els paràgrafs anteriors, ja que l'actor al juliol de 2009 va recobrar la possessió de l'immoble.  
Tercer. D'una altra banda, la part demandant, en la demanda que instaura quest procediment, instava que es condemnara el demandat a pagar la quantitat de 1.759,88 euros, en concepte de les rendes meritades corresponent als mesos de gener (per la quantitat de 113,20 euros) a abril de 2008, i quantitats assimilades per despeses de subministrament d'aigua, així com en concepte de rendes posteriors corresponents als mesos de maig a desembre de 2008 i gener a juliol de 2009, amb un total que puja a la quantitat de 6.806,88 euros, que és objecte de reclamació en aquest judici.  
De la mateixa manera que succeïa respecte de l'acció anterior, pertoca estimar la pretensió exercida respecte de la reclamació de les rendes degudes i quantitats assimilades a què estava obligat a pagar l'arrendatari; per això, és procedent condemnar el demandat a pagar les rendes que havia assumit pagar d'acord amb el contracte. Així, atés que l'obligació del pagament de la renda és una de les que l'article 1555 del Codi Civil fa pesar sobre l'arrendatari i considerant que se n'ha acreditat la falta de compliment pels motius exposats en el fonament jurídic anterior, pertoca aplicar l'article 1.911 del Codi Civil, segons el qual "del compliment de les obligacions respon el deutor amb tots els seus béns, presents i futurs", i, en conseqüència, s'estima l'acció interposada en contra i és procedent condemnar la mercantil demandada III Milenium Stylo Constructivo, SL, a pagar a l'actor la quantitat de sis mil huit-cents sis euros i huitanta-huit cèntims (6.806,88 euros), corresponent a les rendes meritades durant els mesos de gener (per import de 113,20 euros) a desembre de 2008 i gener a juliol de 2009 i quantitats assimilades. La suma de condemna produirà els interessos legals, de conformitat amb el que disposa l'article 576 de la Llei d'Enjudiciament Civil, en relació amb els articles 1.100, 1.101 i 1.108 del Codi Civil.  
Quart. Quant a les costes causades en la tramitació d'aquest procediment, resulta aplicable el que disposa l'article 394.1 de la Llei d'Enjudiciament Civil i, per tant, aniran a càrrec de la demandada, per haver sigut desestimades totes les seues pretensions, atés que la rebel·lia és considerada una oposició, encara que tàcita, a les pretensions de l'actor.  
Vistos els preceptes legals esmentats i la resta aplicables forma general i pertinent,  
Dispose  
Estime íntegrament la demanda interposada per la procuradora Mª Pilar Ballester Ozcáriz, en nom i representació d'Isidro Garrido Tierno, contra la mercantil III Milenium Stylo Constructivo, SL, en situació processal de rebel·lia, i declare resolt el contracte d'arrendament verbal subscrit entre els qui són part d'aquest procediment al gener de 2007 i, en conseqüència declare que queda sense efecte el desnonament previst per al pròxim dia 20 de gener de 2010 a les 09.30 hores, ja que l'actor va recobrar la possessió de l'immoble esmentat al juliol de 2009, i condemne la part demandada a pagar a la part actora la suma de sis mil huit-cents sis euros i huitanta-huit cèntims (6.806,88 euros), més els interessos legals aplicables. Tot això amb la imposició expressa de les costes causades en la tramitació d'aquest procediment a la demandada.  
Notifiqueu aquesta sentència a les parts i feu-los saber que s'hi pot interposar un recurs d'apel·lació que, si pertoca, caldrà preparar davant d'aquest mateix Jutjat dins dels cinc dies següents al que es notifique aquesta resolució.  
Porteu l'original al llibre de sentències.  
Mode d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs es prepararà per mitjà d'un escrit que caldrà presentar en aquest Jutjat, en el termini de cinc dies hàbils comptador des de l'endemà de la notificació, limitat a esmentar la resolució objecte d'apel·lació, i on es manifeste la voluntat de recórrer, amb la indicació dels pronunciaments que s'impugnen (article 457.2 LECn).  
Manera de constituir el depòsit: mitjançant un ingrés, en el compte de dipòsits i consignacions obert a nom d'aquest Jutjat i amb destinació a aquest expedient concret, de la quantitat objecte de dipòsit; cal especificar en l'apartat "Concepte" del document d'ingrés que es tracta d'un "recurs", seguit del codi i tipus concret de recurs de què es tracte, segons es detalla en la taula annexa.  
00 Civil-reposició (25 euros).  
01 Civil-revisió resolució secretari judicial (25 euros).  
02 Civil-apel·lació (50 euros).  
03 Civil-queixa (30 euros).  
04 Civil-extraordinari per infracció processal (50 euros).  
05 Civil-rescissió sentència ferma a instància rebel (50 euros).  
06 Civil-cassació (50 euros).  
Aquesta és la meua sentència, de què cal expedir una testimoniança per a incorporar-la a les actuacions, que pronuncie, mane i firme, Tomasa Olivas Rubio, jutgessa substituta del Jutjat de Primera Instància i Instrucció número 2 de Nules.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data; jo, el secretari judicial, en done fe.  
Nules 21 de desembre de 2010».  
I atés que la demandada esmentada, III Milenium Stylo Constructivo, SL, està en parador desconegut, s'expedeix aquest edicte a fi que li valga de notificació de forma deguda.   
Nules, 7 de gener de 2011.- El secretari judicial: Eugenio Ángel Martín Sánchez.